CELEX: 62020TN0267
Language: da
Date: 2020-05-05 00:00:00
Title: Sag T-267/20: Sag anlagt den 5. maj 2020 — Arbuzov mod Rådet

6.7.2020   
            
            
               DA
            
            
               Den Europæiske Unions Tidende
            
            
               C 222/31
            
         
      Sag anlagt den 5. maj 2020 — Arbuzov mod Rådet
      (Sag T-267/20)
      (2020/C 222/34)
      Processprog: tjekkisk
      
         Parter
      
      
         Sagsøger: Sergej Arbuzov (Kiev, Ukraine) (ved advokat M. Mleziva)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse (FUSP) 2020/373 af 5. marts 2020 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (1) og Rådets gennemførelsesforordning (EU) nr. 2020/370 af 5. marts 2020 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine (2) annulleres, for så vidt som disse retsakter vedrører sagsøgeren.
               
            
                  —
               
               
                  Rådet for Den Europæiske Union tilpligtes at bære sine egne omkostninger og betale sagsøgerens omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tre anbringender.
      
                  1.
               
               
                  Første anbringende om en tilsidesættelse af retten til god forvaltning
                  
                              —
                           
                           
                              Sagsøgeren har til støtte for sit søgsmål bl.a. gjort gældende, at Rådet ikke udviste behørig omhu ved vedtagelsen af afgørelse (FUSP) 2019/354 af 4. marts 2019 (3), idet det inden vedtagelsen af den anfægtede afgørelse undlod at tage stilling til sagsøgerens argumenter og de beviser, som han havde fremlagt til støtte for sin sag, og idet det udelukkende støttede den nævnte afgørelse på en kort redegørelse fra den offentlige anklager i Ukraine og ikke anmodede om yderligere oplysninger om efterforskningernes forløb i Ukraine.
                           
                        
            
                  2.
               
               
                  Andet anbringende om en tilsidesættelse af sagsøgerens ejendomsret
                  
                              —
                           
                           
                              Sagsøgeren har i denne forbindelse gjort gældende, at de restriktive foranstaltninger over for ham er uforholdsmæssige, går videre end, hvad der er nødvendigt, og udgør en tilsidesættelse af folkeretlige garantier vedrørende beskyttelse af sagsøgerens ejendomsret.
                           
                        
            
                  3.
               
               
                  Tredje anbringende om en tilsidesættelse af sagsøgerens grundlæggende rettigheder som sikret i konventionen til beskyttelse af menneskerettigheder og grundlæggende frihedsrettigheder
                  
                              —
                           
                           
                              Sagsøgeren har i denne forbindelse gjort gældende, at såvel hans ret til en retfærdig rettergang og til en formodning om uskyld som hans ret til beskyttelse af privat ejendom blev tilsidesat i forbindelse med vedtagelsen af de restriktive foranstaltninger.
                           
                        
            
         (1)  EUT 2020, L 71, s. 10.
      
         (2)  EUT 2020, L 71, s. 1.
      
         (3)  Rådets afgørelse (FUSP) 2019/354 af 4.3.2019 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT 2019, L 64, s. 7).